เรื่องร้องเรียน (เสียงรบกวน,ถนน,ร้องเรียน,สัตว์จรจัด) วันที่ 2023-08-09 02:35:29 — แขวงสามเสนใน เขตพญาไท จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031290 

ขอให้แก้ไขปัญหาเหตุเดือดร้อนจากสุนัขจรจัด บริเวณ หน้าร้านจำหน่ายสินค้าเบ็ดเตล็ด ชื่อร้านสวัสดี (ไม่ทราบเลขที่แน่ชัด) ถนนสุทธิสารวินิจฉัย  เขตพญาไท กรุงเทพมหานคร จุดสังเกตร้านจำหน่ายสินค้าเบ็ดเตล็ดดังกล่าว จะอยู่ก่อนถึงซอยทางเข้าธนาคารออมสินสำนักงานใหญ่ ทางด้านหลัง เนื่องจากผู้ร้องแจ้งว่าประสบปัญหาสุนัขจรจัด 1 ตัว เป็นสุนัขพันธุ์ไทย รูปร่างอ้วน สีขาวสลับกับสีน้ำตาล มีพฤติกรรมดุร้าย ไล่เห่า และกัดประชาชนที่สัญจรผ่านหน้าร้านจำหน่ายสินค้าเบ็ดเตล็ดดังกล่าว โดยเจ้าของร้านเป็นบุคคลเพศชาย สัญชาติจีน  (ไม่ทราบชื่อ นามสกุล) อายุประมาณ 60 ปีขึ้นไป สูงประมาณ 165 เซนติเมตร รูปร่างอ้วนท้วม ผิวขาว เป็นคนคอยให้อาหารสุนัข แต่ยืนยันกับผู้ที่ถูกสุนัขจรจัดตัวดังกล่าว ไล่เห่า หรือกัด ว่าตนเองไม่ใช่เจ้าของ เพียงแต่ให้อาหารสุนัขตัวดังกล่าวเท่านั้น และในบางครั้ง สุนัขจรจัดตัวดังกล่าว ก็จะไปนอนอยู่บริเวณด้านหน้าร้านสะดวกซื้อ เซเว่น-อิเลฟเว่น สาขาสุทธิสาร ซอย 2 ซึ่งร้านสะดวกซื้อ เซเว่น-อิเลฟเว่น จะอยู่ห่างจากร้านจำหน่ายสินค้าเบ็ดเตล็ดดังกล่าว ประมาณ 2 คูหา (ตามผู้ร้องแจ้ง) ซึ่งลักษณะของสุนัขตัวดังกล่าว มักจะนอนเฉยๆ และจะเดินตามคนที่เดินผ่าน หลังจากนั้นก็กัด ซึ่งเมื่อวันที่ 4 สิงหาคม 2566 ช่วงเวลาประมาณ 14.00 น. ผู้ร้องได้เดินผ่านร้านสะดวกซื้อ เซเว่น-อิเลฟเว่น สาขาสุทธิสาร ซอย 2 จึงได้ถูกสุนัขตัวดังกล่าวกัด ทั้งที่ผู้ร้องเดินผ่านอย่างเงียบๆ ไม่ได้ส่งเสียงดัง หรือมีพฤติกรรมใดให้สุนัขตกใจกลัว อีกทั้งผู้ร้องแจ้งว่าเคยถูกสุนัขตัวดังกล่าววิ่งไล่เห่า เหมือนจะกัด แต่ผู้ร้องหนีได้ทัน และผู้ร้องทราบว่ามีคนเคยถูกสุนัขตัวดังกล่าว วิ่งไล่เห่า และถูกกัด จำนวนหลายคนแล้ว ซึ่งเบื้องต้นได้มีเจ้าหน้าที่จากสำนักงานเขตพญาไท ลงพื้นที่จับสุนัขจรจัดตัวดังกล่าวหลายครั้งแล้ว แต่ไม่สามารถจับได้ เนื่องจากเจ้าของร้านจำหน่ายสินค้าเบ็ดเตล็ดดังกล่าว ไม่ยินยอมให้จับสุนัขจรจัดไป โดยประสบปัญหา ได้รับความเดือดร้อนมาเป็นระยะเวลาประมาณ 6 เดือนแล้ว ส่งผลให้ผู้ร้อง และประชาชนท่านอื่น หวาดกลัว ไม่กล้าสัญจรผ่านเส้นทางดังกล่าว เนื่องจากเกรงว่าจะถูกสุนัขจรจัดกัด จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาโดยการจับสุนัขจรจัดออกไปจากพื้นที่ด้วย เพื่อเป็นการบรรเทาความเดือดร้อนให้แก่ผู้ร้อง และประชาชนท่านอื่นต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata